ՀԻՄՆԱՎՈՐՈՒՄ

   «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՀՈՒԼԻՍԻ 19-Ի № 900-Ա ՈՐՈՇՄԱՆ ՀԻՄԱՆ ՎՐԱ ՏՐԱՄԱԴՐՎԱԾ ՎԱՐԿԱՅԻՆ ՊԱՐՏԱՎՈՐՈՒԹՅԱՆ ՉԿԱՏԱՐՄԱՆ ԱՐԴՅՈՒՆՔՈՒՄ ՁԵՎԱՎՈՐՎԱԾ ՏՈՒԺԱՆՔԻ ԳՈՒՄԱՐԸ ՆԵՐԵԼՈՒ, ՎԱՐԿԻ ՄԱՅՐ ԳՈՒՄԱՐԸ ՎԵՐԱԴԱՐՁՆԵԼՈՒ ԵՎ ՎԱՐԿԱՅԻՆ ՊԱՅՄԱՆԱԳՐՈՎ ՍԱՀՄԱՆՎԱԾ ՏՈԿՈՍԸ ՎՃԱՐԵԼՈՒ ԺԱՄԿԵՏ ՍԱՀՄԱՆԵԼՈՒ ՎԵՐԱԲԵՐՅԱԼ»  ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Իրավական ակտի անհրաժեշտությունը, կարգավորման նպատակը և բնույթը․
Նախագծի նպատակը Հայաստանի Հանրապետության կառավարության 2012 թվականի հուլիսի 19-ի N 900-Ա որոշման հիման վրա տրամադրված վարկի հիմնական գումարի վերադարձման ապահովումն է՝
· վարկի չմարված մայր գումարը և վերջինիս նկատմամբ մինչև 2022 թվականի դեկտեմբերի 31-ը ներառյալ հաշվեգրված տոկոսները ենթակա են կապիտալացման: Կապիտալացման արդյունքում ձևավորված գումարի և դրա նկատմամբ սույն որոշումից բխող համաձայնագրով հաշվարկված տոկոսագումարների մարման վերջնաժամկետ է սահմանվում 2027 թվականի դեկտեմբերի 31-ը:
· Կապիտալացման արդյունքում ձևավորված գումարի և դրա նկատմամբ սույն որոշումից բխող համաձայնագրով հաշվարկված տոկոսագումարների մարման  վերջնաժամկետ է սահմանվում մինչև 2027 թվականի դեկտեմբերի 31-ը,
· Ներել հաշվարկված տուժանքների, այդ թվում՝ ՀՀ քաղաքացիական օրենսգրքի 411-րդ հոդվածով նախատեսված տոկոսի գումարի գանձումից,
· ստեղծելով իրավական և տնտեսական նախադրյալներ համայնքների կողմից հիմնական պարտավորությունների մարման և պետական բյուջե միջոցների վերադարձի համար:

2. Ընթացիկ իրավիճակը և խնդիրները․
Հայաստանի Հանրապետության կառավարության 2012 թվականի հուլիսի 19-ի N 900-Ա որոշմամբ Հայաստանի վերականգնվող էներգետիկայի և էներգախնայողության հիմնադրամին տրամադրվել է 249.3 մլն դրամ վարկ՝ վերականգնվող էներգետիկայի և էներգախնայողության ոլորտում ծրագրերի իրականացման նպատակով:
Հիմնադրամը ստացված միջոցները նույն պայմաններով տրամադրել է համայնքներին և համայնքային կազմակերպություններին՝ համապատասխան ծրագրերի իրականացման համար:
Մի շարք շահառու համայնքների կողմից վարկային միջոցների վերադարձման պարտավորությունները սահմանված ժամկետներում չեն կատարվել, որի հետևանքով Հիմնադրամը հնարավորություն չի ունեցել ամբողջությամբ կատարել Հայաստանի Հանրապետության նկատմամբ ստանձնած իր պարտավորությունները: Նշված հանգամանքով պայմանավորված՝ հիմնական պարտավորության գումարի նկատմամբ հաշվարկվել են տույժեր: Մասնավորապես, 2022 թվականի դեկտեմբերի 31-ի դրությամբ վարկային պարտավորությունը կազմել է 208,111,159.1 ՀՀ դրամ, որից 206,418,107.1 ՀՀ դրամը՝ հիմնական պարտավորությունը, իսկ 1,693,052.0 ՀՀ դրամը՝ հաշվեգրված տոկոսները։ Հայաստանի Հանրապետության քաղաքացիական օրենսգրքի 411-րդ հոդվածի 1-ին մասի համաձայն՝ 2022 թվականի դեկտեմբերի 31-ից հետո ժամկետանց պարտավորության նկատմամբ հաշվեգրվել են տոկոսներ, որոնք 2026 թվականի նոյեմբերի -ի դրությամբ կազմում են 96,130,250 ՀՀ դրամ։
Ներկայումս Հիմնադրամի կողմից ձեռնարկվել են միջոցառումներ համայնքներից պարտավորությունների գանձման ուղղությամբ, այդ թվում՝ դատարան են ներկայացվել համապատասխան հայցադիմումներ: Միաժամանակ համայնքները պատրաստակամություն են հայտնել մարելու հիմնական պարտավորության գումարները, սակայն առկա տույժերի չափը էականորեն դժվարացնում է պարտավորությունների կատարումը և գանձման գործընթացի ավարտը:
Հաշվի առնելով, որ Հիմնադրամը պետական աջակցության ծրագրի շրջանակներում հանդես է եկել որպես միջանկյալ օղակ և ստացված միջոցները նույն պայմաններով տեղաբաշխել է վերջնական շահառուներին, ինչպես նաև այն հանգամանքը, որ հիմնական պարտավորության գումարների վերադարձման իրական հնարավորություն առկա է, նպատակահարմար է երկարաձգել Հայաստանի Հանրապետության նկատմամբ Հիմնադրամի պարտավորության կատարման ժամկետը և հրաժարվել հաշվարկված տույժերի գանձումից:
Նախագծի ընդունումը հնարավորություն կտա ապահովել հիմնական պարտավորության գումարի վերադարձը պետական բյուջե՝ միաժամանակ բացառելով լրացուցիչ ֆինանսական բեռի առաջացումը, որը կարող է խոչընդոտել պարտավորությունների փաստացի կատարմանը:

3. Նախագծի մշակման գործընթացում ներգրավված ինստիտուտները և անձինք	
Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: 

4. Իրավական ակտի կիրառման դեպքում ակնկալվող արդյունքը
Նախագծի ընդունման արդյունքում ակնկալվում է՝
· ապահովել Հայաստանի Հանրապետության կառավարության 2012 թվականի հուլիսի 19-ի N 900-Ա որոշման շրջանակներում տրամադրված վարկի հիմնական գումարի և վարկային տոկոսի կապիտալացված գումարի վճարումը,
· բարձրացնել համայնքների կողմից պարտավորությունների կամավոր կատարման մակարդակը,
· նվազեցնել երկարատև դատական և կատարողական վարույթների անհրաժեշտությունը,
· ապահովել պետական միջոցների առավել արդյունավետ վերադարձը և կառավարումը:
	
5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.
Նախագծի ընդունումը պետական բյուջեից լրացուցիչ ծախսեր չի առաջացնում:
Տույժերից հրաժարումը պայմանավորված է հիմնական պարտավորության կատարման ապահովման անհրաժեշտությամբ և ուղղված է պետական ֆինանսական շահերի առավել արդյունավետ պաշտպանությանը՝ հաշվի առնելով պարտավորությունների փաստացի կատարման հնարավորությունը:

6․ Կապը ռազմավարական փաստաթղթերի հետ Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.

«Հայաստանի Հանրապետության կառավարության 2012 թվականի հուլիսի 19-ի № 900-Ա որոշման հիման վրա տրամադրված վարկային պարտավորության չկատարման արդյունքում ձևավորված տուժանքի գումարը ներելու, վարկի մայր գումարը վերադարձնելու և վարկային պայմանագրով սահմանված տոկոսը վճարելու ժամկետ սահմանելու վերաբերյալ» Հայաստանի Հանրապետության կառավարության որոշման նախագիծը բխում է ՀՀ կառավարության 2021թ. հունվարի 14-ի N 48-Լ որոշմամբ հաստատված Հայաստանի Հանրապետության էներգետիկայի բնագավառի զարգացման  ռազմավարական ծրագրից մինչև 2040թ., ինչպես նաև «ՀՀ բյուջետային համակարգի մասին» օրենքի 23-րդ հոդվածի 5-րդ մասով սահմանված պահանջից։

	

